BSC-LT/ACAData huggingface dataset:
[ca] L'obra d'Estellés és un gran encontre entre el poble i la literatura. En aquest treball ens hem fixat com a objectiu presentar una lectura de l'obra del poeta de Burjassot des d'un punt de vista polític i filosòfic que mostre detalladament la relació entre aquests dos elements. Per fer-ho s'ha recorregut als conceptes de "literatura menor" i "poble a-venir" o "poble que falta" dels filòsofs Gilles Deleuze i Félix Guattari com a ferramentes d'anàlisi textual, tractant d'identificar alguns aspectes de l'obra del poeta de Burjassot que són clau en els plantejaments polítics dels dos filòsofs. Així es volen extreure i avaluar les potencialitats polítiques de la seua obra, en particular del Mural del País Valencià, i també pensar quins elements dels allí presents podrien servir per tal d'articular un projecte polític allunyat dels interessos de les elits polítiques i al servei de les classes populars del país. Es mostra la relació que l'obra d'Estellés guarda amb els tres aspectes clau amb què Deleuze i Guattari caracteritzen la literatura menor: 1) el seu coeficient de desterritorialització, 2) la imbricació d'allò individual amb allò col·lectiu i 3) l'aparició del que anomenen "agençaments col·lectius d'enunciació"; i s'avaluen les seues conseqüències polítiques i el paper que pot tindre l'obra del poeta de Burjassot en relació amb l'articulació del poble.

[en] Estellés' work represents a profound intersection between the people and literature. In this study, we aim to present an analysis of the poet from Burjassot's work from political and philosophical perspectives, detailing the interplay between these elements. Utilizing concepts such as "minor literature," "future people," and "missing people" from philosophers Gilles Deleuze and Félix Guattari, we apply textual analysis tools to pinpoint aspects of Estellés' work that are crucial in their political theories. Our goal is to explore and assess the political potential of his work, particularly the Mural del País Valencià, and to consider which elements might articulate a political project that diverges from the interests of political elites and serves the popular classes. We discuss how Estellés' work aligns with the three key characteristics of "minor literature" as defined by Deleuze and Guattari: 1) its coefficient of deterritorialization, 2) the blending of individual and collective aspects, and 3) the emergence of what they term "collective enunciative arrangements". Additionally, we examine the political implications and the potential role of the poet's work in shaping the people's voice.
[ca] El lloc web d'una editorial s'entén com un epitext virtual públic format per un conjunt de documents i de recursos dirigit tant als lectors com als compradors dels llibres que presenta. L'objectiu de la investigació és dissenyar un model metodològic per a analitzar com les empreses editorials construeixen els seus aparadors virtuals i com comuniquen el contingut que s'hi allotja. Per a la seua construcció, partírem en una fase inicial d'una revisió bibliogràfica que va visualitzar la mancança d'investigacions sobre aquests llocs web concrets; com a conseqüència, es van adaptar els primers resultats a l'objecte d'anàlisi. La investigació que presenta aquest article avança l'estudi anterior (Escandell i Lluch, 2016) amb la utilització de l'eina en sis editorials i l'ampliació de la revisió de la literatura. El resultat final és doble: per una banda, es proposa una eina metodològica que ha permès detectar, classificar i analitzar dades segons els paràmetres resultants –presentació, contingut general, mitjans socials, usabilitat, usuari i contingut textual–; i, per l'altra banda, l'ús de l'eina ha aportat una primera conclusió sobre com les sis editorials es presenten a Internet. Així, encara que un lloc web permet visibilitzar l'editorial i els seus productes i fer-los guanyar reputació, i, sobretot, crear una comunitat amb el comprador del llibre, cinc de les editorials analitzades mantenen una comunicació essencialment analògica ja que no integren els seus usuaris en la comunicació.

[en] A publisher's website can be understood as a virtual public epitext made up of a set of documents and resources that are addressed to both readers and purchasers of the books presented. The objective of this research is to design a methodological model to analyse how publishers construct these virtual "shop windows" and how they communicate the content of thse pages. We began the construction of this model by conducting a literature review, pointing to a lack of research on these specific websites. Consequently, the first results were adapted to the object of analysis. The research presented in this paper advances on the work of a previous study (Escandell i Lluch, 2016) by using the tool created on six Publisher websites and by expanding the literature review. The final results are twofold. Firstly, we have created and applied a methodological tool that has allowed us to detect, classify and analyse data according to the a series of parameters: presentation, general content, social media, usability, intended user and textual content. Meanwhile, using the tool has provided an initial conclusion about how the six publishers studied present themselves on the Internet. Although a website allows a publisher to make itself visible, to develop a reputation for itself and its products, and above all to create a community with book purchasers, five of the publishers analysed communicate in an essentially analogic fashion, as they do not integrate their users into their communication.
[ca] Just abans de l'extinció dels dinosaures, Europa era un conjunt d'illes connectades de forma intermitent amb els continents asiàtic, americà i africà. Entre aquestes illes s'hi trobava l'anomenada Iberoarmoricana, els sediments de la qual es troben avui en dia a banda i banda del Pirineu. Al vessant sud s'hi ha fet excepcionals descobriments de restes de dinosaures i altres vertebrats que han permès la descripció d'un mínim de deu noves espècies desconegudes en altres jaciments europeus.

[en] Just before the extinction of the dinosaurs, Europe was a set of islands intermittently connected to the Asian, American, and African continents. Among these islands was the so-called Iberoarmoricana, whose sediments are now found on both sides of the Pyrenees. On the southern slope, exceptional discoveries of dinosaurs and other vertebrates has allowed the description of, at least, ten new species unknown in other European sites.
[ca] La música infantil ha estat considerada sovint com un gènere de segona categoria. Tanmateix, diversos exemples basats en la nostra tradició musical ens demostren els beneficis de les cançons en la formació dels infants. Aquest article fa balanç de la música en valencià com a eina educadora des dels anys de la Transició fins a l'actualitat. Fenòmens musicals com Dani Miquel i altres grups arrepleguen el testimoni d'aquesta tasca iniciada dècades arrere per referents com Paco Muñoz, Al Tall o Carraixet. Així mateix, el treball a l'escola a través de la música col·labora amb aquesta funció didàctica i educadora, tal com demostren alguns projectes. I tot, amb el ritme i l'alegria necessaris per a la transmissió d'uns valors que contribueixen a la formació de persones responsables i tolerants: créixer amb igualtat i respecte siga quina siga la nostra condició.

[en] Children's songs have been considered, in many cases, as a second category genre. Several examples based on our musical tradition show the benefits of songs in the academic training of children. A review of the Valencian music as an educational tool has been made since the Spanish Transition to the present. Musical phenomena, such as Dani Miquel and other groups, take the helm of this task started some time ago by references such as Paco Muñoz, Al Tall or Carraixet. In addition, working at school using music cooperates with this didactic and educative function, as shown by some projects. And all, adding the necessary rhythm and joy to help transmit personal values which contribute to the growth of responsible and tolerant people: being raised in equality and respect in any given condition.
[ca] En aquest article analitzem els mecanismes de la construcció del relat (oficial), des de diversos punts de vista, de la Croada contra els albigesos i l'expoli d'Occitània per França en el transcurs d'aqueixa cruel campanya militar (1r terç del segle XIII). Analitzarem dues fonts textuals que són testimonis d'excepció dels fets i de la construcció i la narració d'aqueix relat, a través de la mimesi historiogràfica en un cas, la Cançó de la Croada contra els albigesos, i, en l'altre, del formalisme d'un text jurídic (document històric, pròpiament dit) del més alt rang, el Tractat de Meux-París (1229), signat pels màxims representants de les dues contraparts. I també analitzarem qui es beneficia (i per què), en primera instància, dels efectes del Tractat.

[en] In this article I analyze the technic behind the construction of the (official) story, from different points of view of the Crusade against the Catars and the dispossession of Occitania by the French Crown during the course of that cruel military campaign (1st third of the 13th century). I analyze two textual sources that are added value witness of the facts in order to make and to tell that story, through the historiographic mimesis in one case, the Song of the Crusade againts the Catars, and, in the other, the formalism of a legal text (historical document, proper) of the highest rank, the Treaty of Meux-Paris (1229), signed by the highest representatives of the two parties. And Il also analyze who benefits (and why), in the first instance, from the effects of the Treaty.
[ca] Aquest article estudia la construcció de les idees de pàtria i territori en la poesia de Vicent Andrés Estellés i la seua relació amb el procés d'escriptura de l'autor. Inicialment, partirem de l'anàlisi de l'adscripció testimonial tradicionalment lligada a l'obra estellesiana, per a estudiar com es gesta el cant social en l'autor. En aquest sentit, treballarem sobre el concepte de territorialització i revisarem quina evolució pateix el concepte de pàtria en l'univers estellesià, des de la representació més abstracta a la més referencial.

[en] This article studies the construction of concept of homeland and territory in Vicent Andrés Estellés poetry and his relationship with his literary style. Initially, we analyse the testimonial character of the work to study the main aspects of social poetry in Vicent Andrés Estellés. We work on the concept of territorialization to explore the evolution of the homeland's concept in the poetry.
[ca] Les possibilitats expressives de l'àlbum sense mots ens ofereixen una eina per a treballar múltiples temes en qualsevol etapa educativa. L'atenció científica ens demostra tant un interés clínic per usar aquestes obres per a afavorir la comunicació com una gran quantitat d'estudis i propostes didàctiques que reconeixen aquestes lectures visuals, que no estan limitades per la comprensió del text escrit. En aquesta investigació es proposa una seqüència didàctica per a la formació docent, realitzada en els Graus de Mestre/a en Educació Infantil i d'Educació Primària per a reforçar el coneixement de les narratives visuals a través d'àlbums sense paraules. Es parteix de la lectura de huit àlbums, centrats en tres categories diferents: (1) reconeixement dels diferents elements del discurs narratiu a partir de la importància del plec central; (2) La narració del pas del temps a partir de la seqüència centrada en un espai inalterat, (3) la identificació d'una narrativa visual amb les narracions acumulatives. A partir de la seua anàlisi i explicació se suggereixen posteriorment set àlbums sense mots, distribuïts en les mateixes categories, per a dur a terme diferents exercicis de creativitat que confirmen els aprenentatges del professorat en formació. Els àlbums sense paraules seleccionats presenten, a més, diferents temàtiques i significats en les seues il·lustracions, per la qual cosa demostren les possibilitats narratives d'aquests. Es presenta la selecció de textos i els motius per a la seua inclusió en aquesta seqüència didàctica que confirma que l'àlbum sense mots és una eina adequada per a l'educació literària.

[en] The expressive possibilities of wordless picturebooks offer us a tool to work on multiple subjects at any educational stage. Scientific attention shows both a clinical interest in using these books to promote narrative skills and many studies and didactic proposals that recognise these visual narratives, which are not restricted by the understanding of the written text. In this research, a didactic sequence is proposed for teacher education, carried out in the Early Childhood and Primary Teacher Education Degrees to reinforce the knowledge of visual narratives through wordless picturebooks. It is based on the use of eight picturebooks, focusing on three different categories: (1) recognition of the different elements of the narrative discourse based on the importance of the central fold; (2) the narration of the passage of time based on the sequence centred on an unaltered space, (3) the identification of a visual narrative with accumulative narrations. Based on their analysis and explanation, seven wordless picturebooks are proposed and are distributed in the same categories to carry out different creative writing activities to confirm the learning of students in teacher training. The selected wordless picturebooks also present different topics and meanings in their illustrations, thus demonstrating their narrative possibilities. The selection of these books and the reasons for their inclusion in this didactic sequence are presented, showing that wordless picturebooks are a suitable tool for literary education.
[ca] El català és una llengua minoritzada al País Valencià. L'article analitza les característiques lèxiques del model de llengua catalana dels estudiants segons les característiques dels programes educatius que segueixen (bilingües o monolingües).

[en] Catalan is a minoritary language in the Valencian Country (Valencian Autonomous Community). This article analises the lexical features of the Catalan linguistic model among the students according the learning languages of their education program (bilingual or monolingual).
[ca] L'any 2001 l'editorial Proa va publicar la primera versió íntegra de l'Alcorà en català, feta directament a partir de l'àrab (Premi Ciutat de Barcelona 2002 de traducció al català i Premi Nacional 2002, atorgat pel Ministeri de Cultura, Educació i Esports a la millor obra traduïda a una de les llengües de l'Estat espanyol i publicada el 2001). Tot i que en un dels cinc estudis que s'adjunten al final del llibre ja havíem intentat explicar el mètode i les estratègies utilitzades en la traducció, hem volgut detallar en aquest article en què ha consistit l'aportació de cadascun dels membres de l'equip (traductor i col·laboradors), com ha sigut el procés de treball al llarg dels anys, en què han consistit les fases de revisió i establiment de criteris, etc. És a dir, hem volgut explicitar com s'ha desenvolupat l'experiència de traduir el text sagrat de l'islam, perquè considerem, d'una banda, que les estratègies desplegades per traduir l'Alcorà al català poden ser aplicables per a traduir-lo a altres llengües i, d'una altra, perquè pensem que el nostre mètode de treball pot ser aplicat per a la traducció d'altres textos religiosos o sagrats, de llengües pròximes o de llengües i cultures distants.

[en] In 2001, the publishing company Editorial Proa published the first complete version of Quran in Catalan, translated directly from Arabian (Prize Ciutat de Barcelona 2002 on Catalan translation and National Prize 2002 to the best translated work in a state language in Spain, awarded by the Ministerio de Cultura, Educación y Deportes, published in 2001). Although we had tried to explain the method and strategies used in the translation in one of the five studies attached to our work at the end of the book, we have decided to explain in this paper which the contribution of each member in the team (translator and collaborators) was, how the working process throughout the years took place, which phases of revision and establishing of criteria we followed, etc. In other words, we have decided to make explicit how the experience of translating the sacred text of the Islam took place, because, on the one hand, the strategies used in the translation of Quran into Catalan can be applied in translating Quran to other languages, and, on the other hand, we think that our working method can be applied to the translation of other religious and sacred texts from close or distant languages and cultures.
[ca] L'ús d'una col·lecció de models 3D de rastres, petjades i senyals de diferents grups d'animals s'ha utilitzat per millorar el procés d'estudi i identificació dels organismes vius, que forma part dels continguts de les pràctiques de laboratori corresponent en la matèria de la Biologia dins de les assignatures "Complements de Formació Disciplinar en Biologia i Geologia (12002)" del Màster Universitari en Professorat d'Educació Secundària Obligatòria i Batxillerat, Formació Professional i Ensenyament d'Idiomes, i Educació científica per a ensenyament infantil (17017 ) i primària (17558) de la Facultat d'Educació, que s'imparteixen a la Universitat d'Alacant. Així, l'ús de col·leccions biològiques és un recurs didàctic i accessible, que permet la interacció entre l'alumnat-alumnat i l'alumnat-professorat, gràcies al fet que la manipulació dels exemplars permet implementar el procés d'aprenentatge.

[en] The use of a collection of 3D models of tracks, footprints and signs of different groups of animals has been used in order to improve the process of study and identification of living organisms, which is part of the contents of the corresponding laboratory practices. in the subject of Biology within the subjects "Disciplinary Training Complements in Biology and Geology (12002)" of the Master's Degree in Compulsory Secondary Education and Baccalaureate Teaching, Vocational Training and Language Teaching, and Scientific Education for Early Childhood Education (17017 ) and primary (17558) of the Faculty of Education, which are taught at the University of Alicante. Thus, the use of biological collections is a didactic and accessible resource, which allows interaction between students-students and students-teachers, thanks to the fact that the manipulation of the specimens allows the learning process to be implemented.
[ca] L'obra poètica de Josep Palau i Fabre presenta moltes concomitàncies amb la de Carl Gustav Jung. En aquest escrit tractem d'explorar les nocions que els dos autors mostren sobre el concepte d'individuació, l'ombra, l'ús metafòric de l'alquímia, l'inconscient col·lectiu, la idea d'anima i d'animus, i al voltant del coneixement autèntic.

[en] The poetic works of Josep Palau i Fabre have much common ground with the writings of Carl Gustav Jung. This paper explores the two authors' notions of concept of individuation, and their approaches to shadow, the metaphorical use of alchemy, the collective unconscious, and the ideas of anima and animus and of authentic knowledge.
[ca] En aquest estudi analitzem la figura dels faïdits i com va ser la seua lluita per "recobrar les terres dels seus pares". Ho fem en establir les conseqüències de la batalla de Muret, que va esdevenir la clau de volta de la Croada. Analitzem la qüestió en allò que és contingut en la Cançó de la Croada contra els albigesos, i en la consideració de la vida d'alguns faïdits molt remarcables que, personatges memorables de l'obra, van protagonitzar fets més enllà i després del que conté en el seu text. El valor afegit d'aquesta obra rau en el fet que també es tracta d'un document històric, coetani als fets que reporta, amb una mimesi literària força fefaent en l'exercici de perspectivisme i contrast de punts de vista. Ens centrem en l'estudi de quatre dels faïdits que apareixen en l'obra i van tenir vides esmerçades a redreçar els efectes de la Croada: els germans Jordà(s) i Pèire Roger de Cabaret; els comtes de Foix, Ramon Roger i Roger Bernat III, pare i fill; i el trobador i cavaller al servei dels comtes de Tolosa, Guy de Cavalhó. A més, analitzem un altre perfil de realpolitik en faïdits que, després de l'aplicació del Tractat de Meaux-París (1229), van començar a tornar a Occitània prèvia acceptació de la sobirania de França, i fins i tot van arribar a tenir càrrecs i situació benestant al servei de la Corona francesa. En aquest cas estudiem la figura d'Oliver de Termes.

[en] The goal of this article is to analyze the faÿditz and how their struggle was to "regain their parents' land". After establishing the consequences of the battle of Muret, which became the keystone of the Crusade, I analyze the question of what is contained in the Song of the Crusade against the Catars, and I also analyze the life of some faÿditz. The added value of this work lies in the fact that it is also a historical document, contemporaneous with the events it reports. This work is done under a reiable mimesis through the perspectivism and contrast of points of view. We focus on the study of four of the faÿditz which are characters in this work and had lives invested to straighten the effects of the Crusade: the brothers Jordà(s) and Pèire Roger de Cabaret; the counts of Foix, Ramon Roger and Roger Bernat III, father and son; and the troubadour and knight at the service of the counts of Tolosa, Guy de Cavalhó. In addition, I analyze another profile of realpolitik in faÿditz. This profile is filled by faÿditz who, at last, after the Treaty of Meaux-Paris (1229), began to return to Occitania upon acceptance of the sovereignty of France, and even earn high class positions at the service of the French Crown. In this case we focus on Oliver of Terms.
[ca] Maria-Antònia Oliver és una figura cabdal en la història de la novel·la policíaca en llengua catalana. Amb un personatge principal innovador en el panorama literari català dels anys vuitanta, Oliver destaca per una sèrie d'aspectes com són el seu personatge principal, feminista i representant del hard-boiled i la forta crítica social, especialment centrada en l'illa de Mallorca, aspectes que són objecte d'estudi en aquest article. Temes com el feminisme, l'impacte social del turisme o la situació de la llengua catalana a les Balears formen part de les seves obres i demostren el compromís social de l'autora mallorquina.

[en] Maria-Antònia Oliver is a leading crime novelist on the Catalan literary scene and the creator of a highly innovative character in nineteen-eighties Catalonia. The article examines several aspects of her work, including her main character, a hard-boiled feminist private investigator, and the social criticism in her novels, particularly with regard to Majorca. Issues such as feminism, the world of tourism and its impact on Majorcan society, and the situation of the Catalan language in the Balearic Islands feature heavily in her novels and demonstrate the social commitment of this Majorcan novelist.